Аԥсны ахада ихаҭыԥуаҩ Бадра Гәынба ихантәаҩрала имҩаԥысит Аԥсны аекономикатә политика ахырхарҭа хадақәа рышьақәыргыла иазку аусутә гәыԥ аилатәара. Абри атәы аанацҳауеит ахада иофициалтә саит.
"2000-тәи ашықәсқәа инаркны иахьанӡа қьаадла еиқәыршәаны иҳамаз маҷӡам, хшыҩзышьҭра аҭаны, аҵарауаа адгаланы имаҷымкәа иҳадаҳкылахьеит. Уажәы ицәырҵыз азҵаарақәа ҳара ҳзы ҿыц ицәырҵыз ауп ҳәа ҳазҳәаӡом. Хаҭала, уажәы, аҳәынҭқарра ахада иҿы еиҿкаау агәыԥ ҩымз роуп иҵуа аус аауеижьҭеи. 20-ҩык рҟынӡа Аԥсны еиуеиԥшым аинститутқәа, анаука ирызкқәоу, апрактикақәа ирызкқәоу, атәылаҿы аԥхьа инаргыланы инагӡатәу аусқәа ҳәа аекономика мацараҟны акәым, асоциалтә сфера уҳәа, анаукеи аҳәынҭқарреи реизааигәара шьагәыҭс иаҭаны, русеицура азгәаҭоуп. Ишьақәыргылахо ашәҟәқәа аҳәынҭқарра ахада иахь инагалахоит, убас еиԥш астатус ҳаракны иамоуп, ишьҭаҳхуа азҵаарақәа аҳәынҭқарра ахада, аҩбатәи шьаҿала, Аминистрцәа реилазаарахь дҵаны иқәиргылоит, ишьақәыргылоу амҩақәа рынагӡара ҳәа. Ари даара ииашаны иӡбоу усуп, избанзар, уаанӡа есышықәса абас еиԥш иҟаз абжьгаратә формақәа рыҭаны ашәҟәқәа ҳаҩуан, иқәаҳҵон, аха нас уи анагӡара аус амаӡамызт. Уажәы иаҳҳәо, аус зуа аиҿкаара ҿыц ала инагӡахоит ҳәа сгәы ианаагоит. Қьаад мацарала иарбаны, есымша иҳаҩуа, ишьҭаҵо акәымкәа, анагӡара даара иус ӷәӷәоуп", - ҳәа еиҭеиҳәеит Шьалашьаа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
-
Аԥсны ахада Иусбарҭаҿы аинвестициақәа радԥхьалара азҵаара иалацәажәеит